રિવિઝનથી આત્મવિશ્વાસ વધે છે, સૂત્રના સમર્થનમાં વડાપ્રધાન લખે છે કે તમે સાંભળ્યું હશે કે મેચ પૂરી થયા પછી ઘણી વાર ખેલાડીઓ રમતના મહત્ત્વના અંશોના વીડિયો જુએ છે. દરમિયાન તેઓ માત્ર પોતાનું જ નહીં, પરંતુ વિરોધી ટીમના ખેલાડીઓના પ્રદર્શનને પણ બારીક નજરે જુએ છે. તેનાથી તેમને પોતાની રમત સુધારવામાં મદદ મળે છે. પરીક્ષાને લગતી નાની-નાની વાતોનું પણ પાલન કરવાની સલાહ આપે છે. એમ પણ સલાહ આપે છે કે પરીક્ષામાં પહેલા અઘરા પ્રશ્નોના જવાબો લખવા કે સહેલા પ્રશ્નોના જવાબો લખવા તેનો નિર્ણય તમે તમારી શૈલી પ્રમાણે કરો. એ પણ યાદ રહે કે રજૂઆતની શૈલી પ્રભાવક હોવી જોઈએ.